Twilight (film, 2008)
<s>„Sumrak“ () je američki horor-film iz 2008. snimljen po istoimenom romanu Stefani Majer.</s><s>Film je premijerno prikazan 21. novembra, i tokom prvog vikenda prikazivanja zaradio je preko 35.7 miliona američkih dolara.</s><s>Film je od prikazivanja u svetu ukupno zaradio 383,489,834$, a DVD izdanje filma, objavljeno 12. jula 2009., samo u Severnoj Americi je zaradilo 157.078.128 dolara.</s><s>Film je režirala Ketrin Hardvik, a u glavnim ulogama su Kristen Stjuart i Robert Patinson.</s>

<s>Radnja 
 Vidi još: Sumrak (roman).</s>

<s>Sedamanestogodišnja Isabela „Bela“ Svon se seli u Forks, obalski gradić u državi Vašington, kako bi živela sa svojim ocem Čarlijem, nakon što se njena majka preudala za igrača bejzbola.</s><s>Brzo se sprijateljuje sa učenicima u svojoj novoj srednjoj školi, ali njeno zanimanje pobuđuju članovi tajanstvene porodice Kalen.</s><s>Bela sedi pored Edvarda Kalena na času biologije prvog dana u novoj školi; deluje kao da mu je odvratna, što zbunjuje Belu.</s><s>Nekoliko dana kasnije, Belu je zamalo udara kamion na školskom parkingu.</s><s>Edvard se za neverovatno kratko vreme našao tu da je zaštiti i zaustavlja kamionet svojim rukama.</s><s>On kasnije odbija da objasni Beli svoj čin i upozorava je da se ne sprijateljuje sa njim.</s>

<s>Nakon obimnog istraživanja, Bela otkriva da je Edvard vampir, mada on koristi životinjsku krv da bi se prehranio.</s><s>Njih dvoje se zaljubljuju jedno u drugo i Edvard predstavlja Belu svojoj vampirskoj porodici — Karlajlu, Esme, Alis, Džasperu, Emetu i Rozali.</s><s>Kalenove u utakmici bejzbola prekida troje vampira lutalica, Džejms, Viktorija i Loran.</s><s>Džejms, po prirodi lovac, zaintrigiran je Edvardovim zaštitničkim stavom prema ljudima i želi da ulovi Belu radi zabave.</s><s>Edvard i njegova porodica rizikuju svoje živote da bi je zaštitili, ali je Džejms juri sve do Feniksa, gde je uvlači u zamku.</s><s>Džejms napada Belu i grize je za ruku, ali Edvard, Karlajl, Emet, Džasper i Alis, pronalaze Džejmsa i ubijaju ga.</s><s>Edvard sisa otrov iz Beline rane pokušavajući na taj način da spreči da Bela postane vampir.</s><s>Ozbiljno povređena Bela završava u bolnici.</s><s>Nakon povratka u Forks, Bela i Edvard zajedno odlaze na matursko veče.</s><s>Tada Bela izražava svoju želju da i sama postane vampir, što Edvard odbija.</s><s>Film se završava Viktorijom koja špijunira par dok igraju, planirajući osvetu za ubistvo svog ljubavnika Džejmsa.</s>

<s>Uloge</s>

<s>Kalenovi i Svonovi 
 Kristen Stjuart kao Isabela „Bela“ Svon, 17–godišnja devojka koja se iz sunčanog Feniksa u Arizoni seli u kišni Forks, Vašington i tamo se zaljubljuje u vampira Edvarda Kalena.</s><s>Robert Patinson kao Edvard Kalen, 108–godišnji vampir koji izgleda kao da ima sedamnaest godina.</s><s>Ima telepatske moći i može da čita misli drugih, osim Bele, u koju je zaljubljen.</s><s>Piter Fačineli kao Karlajl Kalen, tristogodišnji vampir koji izgleda kao da ima oko trideset godina.</s><s>On je očinska figura u porodici Kalen.</s><s>Elizabet Riser kao Ezmi Kalen, vampirica i Karlajlova supruga, majčinska figura u porodici Kalen.</s><s>Ešli Grin kao Alis Kalen, vampir koji može da predvidi budućnost zasnovanu na odlukama koji ljudi donose.</s><s>Džekson Ratbon kao kao Džasper Hejl, član porodice Kalen koji može da manipuliše emocijama drugih.</s><s>Odnedavno je u porodici i teško se navikava na ishranu životinjama, umesto ljudima.</s><s>Niki Rid kao Rozali Hejl, član porodice Kalen, opisana kao „najlepša osoba na svetu“.</s><s>Jedina je od Kalenovih koja ne prihvata Belu.</s><s>Kelan Lac kao kao Emet Kalen, fizički najjači vampir u porodici Kalen.</s><s>Bili Berk kao kao Čarli Svon, Belin otac i šef policije u Forksu.</s>

<s>Nomadski vampiri 
 Kam Žigande kao Džejms, vođa grupe vampira lutalica koji želi da ubije Belu.</s><s>Zahvaljujući svojim izraženim čulima, izuzetno je spretan lovac.</s><s>Rašel Lefev kao Viktorija, Džejmsova pratilja koja mu pomaže u lovu na Belu.</s><s>Edi Gategi kao Loran, najcivilizovaniji član Džejmsovog klana.</s>

<s>Ljudi 
 Sara Klark kao Rene Dvajer, Belina majka.</s><s>Živi u Arizoni sa novim mužem, Filom.</s><s>Met Bušel kao Fil Dvajer, Belin očuh koji igra u nižim ligama bejzbola na Floridi.</s><s>Tejlor Lautner kao Džejkob Blek, Belin drug iz detinjstva i član plemena Kviljuta.</s><s>Gil Bermingam kao Bili Blek, Džejkobov otac i Čarlijev prijatelj.</s><s>Solomon Trimbl kao Sem Juli, član plemena Kviljuta.</s><s>Kristijan Seratos kao Andžela Veber, jedna od Belinih novih prijateljica u Forksu.</s><s>Majkl Velč kao Majk Njuton, jedan od Belinih novih prijatelja u Forksu kojem se ona dopada.</s><s>Ana Kendrik kao Džesika Stenli, Belina prva prijateljica u Forksu.</s><s>Gregori Tajri Bojs kao Tajler Krouli, još jedan momak iz Belinog razreda koji se trude da privuče njenu pažnju.</s><s>Džastin Čon kao Erik Jorki, još jedan momak iz Belinog razreda koji se trude da privuče njenu pažnju.</s>

<s>Nagrade i nominacije</s>

<s>Nastavak</s>

<s>22. novembra 2008.</s><s>Samit Entertejnment je potvrdio da će se 2009. u bioskopima pojaviti nastavak filma Sumrak, Mladi mesec.</s><s>7. decembra potvrđeno je da Ketrin Hardvik neće režirati nastavak.</s><s>Nedelju dana kasnije potvrđeno je da će Mladi mesec režirati Kris Vajc.</s><s>Scenaristkinja Rozenberg izjavila je da je počela da radi na scenariju za Mladi mesec još pred kraj snimanja filma Sumrak.</s>

<s>Izvori</s>

<s>Vanjske veze</s>

<s>Američki filmovi
Filmovi fantastike
Romantični filmovi
Tinejdžerski filmovi
Twilight</s>

